Tiszagyulaháza Község Önkormányzata Polgármesterének **2021. március 9-én** – pénteken – a **veszélyhelyzet** és a veszélyhelyzeti intézkedések hatálybalépéséről szóló 27/2021. (I. 29.) Kormányrendelet, és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt felhatalmazás alapján – a képviselőkkel egyeztetve – meghozott

**4/2021. (III. 9.) számú Polgármesteri Határozata**

**Tiszagyulaháza község Helyi Esélyegyenlőségi Programjának felülvizsgálatáról**

Tiszagyulaháza Község Önkormányzata Polgármestere az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdés előírásainak megfelelően a Helyi Esélyegyenlőségi Program áttekintésének, és felülvizsgálatának eleget tett, a program határidőre megvalósult intézkedéseinek teljesítését elfogadja, a folyamatban lévő intézkedések határidejét módosítja.

A Polgármester az áttekintett Helyi Esélyegyenlőségi Programot a felülvizsgált Intézkedési Tervvel egységes szerkezetben az előterjesztés melléklete szerint elfogadja.

Polgármesterként a határozatból adódó szükséges intézkedésekről megtételéről gondoskodok.

**Határidő:** 2021. március 31. **Felelős:** Mikó Zoltán polgármester

K.m.f.

 **Mikó Zoltán**

polgármester